
לכבוד:
הגב' שרון סבן ספראי / הגב' רונה מסרופי
היחידה לחופש המידע – הנהלת בתי המשפט
באמצעות מייל:
 hofesh-hamida@court.gov.il 
תשלום אגרה בוצע בקישור שבאתר:
https://www.gov.il/he/departments/general/freedomofinformation

הנדון: בקשת מידע לפי חוק חופש המידע
שלום רב,
1. בקשה זו באה כהמשך לבקשות מידע שהגשתי לכם ביום 26.12.18 וכן ביום 26.1.20, עליהם קיבלתי מכם מכתב עם המידע המבוקש (מספרנו 02531219 מיום 4.2.19 וכן 01063020 מיום 3.3.20 בהתאמה).

2. אבקש לקבל את כל אותו סוג המידע שנתבקש מכם אז בבקשותיי, באותו האופן והפורמט בו קיבלתי את המידע במכתב תשובתכם מיום 4.2.19 כאמור,  גם לגבי השנים 2001 ועד 2009 כולל וכן לשנת 2020 שהסתיימה זה עתה – מצ"ב תשובתכם האחרונה מיום 4.2.19.

3. למעלה מן הצורך אחזור על בקשתי זו לקבלת מידע.
אבקש לקבל את הנתונים הבאים לגבי שנת 2001-2009 וכן לשנת 2020 כאמור בסעיף 2 דלעיל.
1. כמה בקשות לדיון נוסף, הוגשו לבית המשפט העליון בכל אחת מהשנים בתקופה? (ניתן להסתפק בנתון מספרי בלבד לפי כל שנה ושנה)
2. בכמה בקשות לדיון נוסף שהוגשו בכל התקופה האמורה, התקבלה הרשות לקיים דיון נוסף? (כלומר שהתקיים בפועל דיון נוסף בהרכב מורחב או נקבע שיתקיים דיון נוסף במועד מאוחר יותר) בתוך כך אבקש לקבל את מספרי ההליכים הללו ברשימה מלאה.
לאחר שאקבל את המידע המבוקש האמור, אוכל (לבדי) להמשיך את החיפוש בגין המידע הרלוונטי שעדין דרוש לי (בנוגע להליכים לגביהם קיבלתי את הרשימה בסעיף ב'), על כן - כדי לא להקשות עליכם בעבודה שאותה אני יכול לעשות בעצמי - אסתפק בבקשה מצומצמת זו, הכוללת שתי בקשות נפרדות כאמור כדלקמן.

4. אבקש לקבל אישור לקבלת המייל עם בקשתי זו אצלכם. ובכל מקרה של שאלה או צורך בהבהרות, ניתן להתקשר לח"מ בכל דרך ובכל זמן.

5. אבקשכם לפרסם את בקשת המידע הזו ואת מענה תשובתכם באתר האינטרנט (כפי שפרסמתם גם את שתי הבקשות הקודמות שלי והתשובות שלכם) תחת "הנהלת בתי המשפט". להלן הקישור לשתי בקשות המידע הקודמות שלי:
https://foi.gov.il/he/node/6961
https://foi.gov.il/he/node/8560 

6. יודגש כי תשובתכם דחופה עבורי מאוד לצורך השלמת מחקר אקדמי שעתיד להתפרסם בכתב עט משפטי. ואהיה מוכן לשלם כל אגרה כדין. בתוך כך אציין כי לפי הרשום באתר חוק חופש המידע מהרשות השופטת – יינתן פטור מאגרת טיפול בעד 4 שעות עבודה ואבקש שתתחשבו בענין זה. (אגרת הגשת בקשה בסך 20 ₪ שולמה דרך האתר - אישור התשלום: : 47407990
תאריך התשלום : יום שישי 01 ינואר 2021 08:59)

7. תודתי מסורה מראש.

